Борис Младенов-Young
Играят и танцуват балеринки…

chitanka.info

Играят и танцуват балеринки —

ефирни, нежни, кръшни и напети,

подобно лебедови перушинки

се реят във въздушни пируети.

Какво изящество и съвършенство!

Каква красива зрителна наслада!

Омаяна, потънала в блаженство

душата в чист и свят възторг изпада.

Но през ума на никой не минава,

че тази лекота, триумф и слава,

са плод на тежък труд и постоянство

и зад телата тънки и напети

се крие глад от къртовски диети,

под строг режим, граничещ със спартанство.

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.